આઘે લ્હેર્યુંને આંબી કોણ ઊઘડે…                     કોની રે સગાયું આજ સાંભરે  આજે ખોંખારા ઊગે રે સૂની શેરીએ, ચલમ-તણખા  ઊડે રે જૂની ધૂણીએ; અમને દાદા દેખાય પેલી ડેલીએ…                     કોની રે સગાયું આજ સાંભરે  માડી વાતું રે વાવે આ ઉજ્જ્ડ ઓટલે, ખરતાં હાલરડાં ઝૂલે રે  અદ્ધર ટોડલે; ઊંચે  મોભને  મારગ  કોણ  ઊતરે…                     કોની રે સગાયું આજ સાંભરે  કોઈ  કૂવા  રે   ગોડાવો,     કાંઠે     બાગો   રોપાવો,         આછા ઓરડિયા લીંપાવો,             ઝીણી  ખાજલીયું પડાવો;  આજે પરસાળ્યું ઢાળી સૌને પોંખીએ. . . અમને સાચી રે સગાયું પાછી સાંભરે.